Komisijos reglamentas (EB) Nr. 2173/2003
2003 m. gruodžio 12 d.
iš dalies pakeičiantis Reglamentą (EB) Nr. 1799/2001, nustatantį citrusų vaisių prekybos standartą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl vaisių ir daržovių rinkos bendro organizavimo [1], ypač į jo 2 straipsnio 2 dalį,
kadangi:
(1) Komisijos reglamentas (EB) Nr. 1799/2001 [2] be kita ko išdėsto nuostatas dėl apelsinų sunokimo.
(2) Jungtinių Tautų Europos ekonomikos komisijos (JT/EEK) Greitai gendančios produkcijos standartizavimo ir kokybės plėtros darbo grupė nusprendė rekomenduoti JT/EEK standarte FFV-14 dėl prekybos citrusų vaisiais ir jų kokybės komercinės kontrolės naujas nuostatas dėl apelsinų sunokimo vaisiams, kurių daugiau nei vienas penktadalis paviršiaus yra žalios spalvos ir kurie yra užauginti klimato vietose, kuriose vaisius gali būti prinokęs netgi jei jis vis dar yra žalios spalvos.
(3) JT/EEK standartas FFV-14 neapima nuostatų dėl valstybių narių patvirtintų nužalinimo procedūrų, kurias reglamentuoja 1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką [3]. Be to, nėra nustatytos dydžių vienodumo taisyklės mandarinams, didesniems už 1 dydį. Todėl būtina iš dalies pakeisti lentelę, nustatančią didžiausią leistiną pakuotės didžiausio ir mažiausio vaisiaus skersmens skirtumo dydį.
(4) Reglamentas (EB) Nr. 1799/2001 turi būti atitinkamai iš dalies pakeistas.
(5) Šiame reglamente numatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1799/2001 priedas yra iš dalies keičiamas pagal šio reglamento priedą.
2 straipsnis
Šis reglamentas įsigalioja dvidešimtą dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 12 d.